CORRESPONDANCE DU COMTE DE LEYCESTER. 527 
XXIV. 
Philippe, Comte de Hohenlohe, au Comte de 
Leycester. ') 
Rapport sur un combat mémorable près de Grave. 
BATENBouRG, 17 avril 1586. 
Monseigneur. Ayant icy quelques deux ou trois jours attendu 
la commodité du vent comme nous attendons encores pour mectre 
en effect quelque exploict pour le secours de la ville de Grave ?) 
et du premier y faire entrer les pouldres et aultres semblables 
nécesitez y principallement requises, avons par commun advis 
trouvé bon de retrancher premièrement certaine escluze estant 
sur la dicgue, justement à l’opposit de la maison de Balgoyen, 
et ce pour estre une place, où l’on pouvoit mieulx observer le 
vent et qui serviroit à noz gens tant seullement de retraicte 5). 
Or estant lediet retranchement la nuict d’hyer commencé et 
touttesfois, pour le peu des pioniers qu’avions icy, n’estant encores 
dumant en défence, l’ennemy, amenant hier au mattin quelques 
pieces d’artillerie sur le bord de la riviere pour faire retirer les bat- 
teaulx de guerre, est venu quant et quant avecq grandes et ses 
principalles forces attacquer ladicte tranchée, de sorte qu’ayant par 
deux divers assaulx, non sans notable perte de plusieurs ses chefz, 
officiers et soldatz, esté vivement repoussé, au dernier, par la 
faveur du grand nombre et rafraichissement de ses gens, les 
nostres sont esté forcez de quicter la tranchée. Ce qu’estant 
advenu vindrent les aultres soldatz de ce costé freschement, qui 
n'avaient esté au premier combat et repoussèrent tellement l’en- 
nemy, qu’estant mis en route il fust aussytost constrainct d’aban- 
donner nostre tranchée, y laissant une pièce d’artillerie, qu'il 
avoit faict planter sur la dicgue. Depuis ilz sont par deux ou 
trois fois retournez escarmouchans pour r’avoir leur artillerie, 
1) Archives Teyler, 1, p. 260. 
2) Bor, II, p. 699 (Bk. XXI, fol. 14); Bruce, Leycester Correspondence, 
p. 225/6. 
3) ib. p. 707 (Bk, XXI, fol. 20); Motley, United Netherlands, II, p. 11. 
ARCHIVES XII. 18 
